आजु बुध का दिने आइल एगो दोसरा मुकदमा में सुप्रीम कोर्ट ग्रेटर नोएडा में भइल जमीन अधिग्रहण के रद्द करे के इलाहाबाद हाई कोर्ट के फैसला के सही ठहरवलसि. एहमें जमीन के “सार्वजनिक हित” में ओद्योगिक उपयोग खातिर अधिगृहित कइल गइल रहे आ पूरा जल्दबाजी देखावत सात गो बिल्डरन के आँवटित कर दिहल गइल रहे. सुप्रीम कोर्ट एह गलत काम खातिर ग्रेटर नोएडा इन्ड्स्ट्रियल अथारिटी पर दस लाख रुपिया के जुर्मानो लगा दिहले बिया. हालांकि फैसला का साथ इहे कहल गइल बा कि पूरा कारण बाद में बतावल जाई. अब जमीन ओकरा पुरनका मालिकान के वापिस कर देबे के होई. एह बीच जे लोग ओह जमीन पर बने वाला फ्लैटन खातिर रुपिया दिहले होखी ओह लोग के पूंजी डूबे के पूरा खतरा बा.